Սերժ Սարգսյանի հրապարակայնորեն նշած նախապայմանները, որոնց շուրջ Վիեննայում համաձայնություն ձեռք բերվեց, մինչեւ հիմա չեն իրականացել, որովհետեւ Ադրբեջանը պայմաններ չի ստեղծում դրա համար: Այլ կերպ ասած, հրաժարվում է դրանք կատարել: Խոսքը ԵԱՀԿ գործող նախագահի անձնական ներկայացուցչի գրասենյակի ընդլայնման, շփման գծում զինադադարի խախտման դեպքերի հետաքննության մեխանիզմների ներդրման եւ 1994-95 թ. զինադադարի համաձայնագրի անշեղորեն կատարման մասին է: Ալիեւը փաստորեն չի կատարում նաեւ Վիեննայում ստորագրված փաստաթղթով ստանձնած գաղտնի պայմանավորվածությունները: Ճիշտ է, մենք տեղյակ ենք դրանից միայն մեկին` զորավարժությունների անցկացման կանոններին, բայց չի բացառվում, որ սա Ալիեւի կողմից անտեսվող միակ կետը չէ: